Document ID: 32008R0722

ΚΑΝΟΝΙΣΜΌΣ (ΕΚ) αριθ. 722/2008 ΤΗΣ ΕΠΙΤΡΟΠΉΣ
της 25ης Ιουλίου 2008
για τροποποίηση του κανονισμού (ΕΟΚ) αριθ. 563/82 όσον αφορά τους συντελεστές διόρθωσης που πρέπει να χρησιμοποιούνται για τη διαπίστωση των τιμών της αγοράς σφαγίων χονδρών βοοειδών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1183/2006 του Συμβουλίου, της 24ης Ιουλίου 2006, περί της κοινοτικής κλίμακας κατάταξης σφαγίων των χονδρών βοοειδών (1), και ιδίως το άρθρο 3 παράγραφος 3,
Εκτιμώντας τα ακόλουθα:
(1)
Το άρθρο 3 του κανονισμού (ΕΚ) αριθ. 1183/2006 καθορίζει την παρουσίαση αναφοράς των σφαγίων της ΕΕ. Επιπλέον, ορίζει ότι, εάν τα κράτη μέλη χρησιμοποιούν διαφορετικές παρουσιάσεις σφαγίων από την εν λόγω παρουσίαση αναφοράς, πρέπει να καθορισθούν οι συντελεστές διόρθωσης για τη μετάβαση από τις παρουσιάσεις αυτές στην παρουσίαση αναφοράς.
(2)
Ο κανονισμός (ΕΟΚ) αριθ. 563/82 της Επιτροπής, της 10ης Μαρτίου 1982, περί λεπτομερειών εφαρμογής του κανονισμού (ΕΟΚ) αριθ. 1208/81 για τη διαπίστωση των τιμών αγοράς των χονδρών βοοειδών σύμφωνα με την κοινοτική κλίμακα κατατάξεως σφαγίων (2) θεσπίζει τους λεπτομερείς κανόνες όσον αφορά τη διαπίστωση των τιμών της αγοράς των σφαγίων των χονδρών βοοειδών βάσει της κοινοτικής κλίμακας κατάταξης σφαγίων των χονδρών βοοειδών.
(3)
Το Ηνωμένο Βασίλειο ζήτησε να παρεμβληθούν δύο πρόσθετοι συντελεστές για την αφαίρεση του λίπους του χονδρού τεμαχίου του στήθους και του λίπους της εσωτερικής επιφάνειας της λάπας στο παράρτημα του κανονισμού (ΕΟΚ) αριθ. 563/82. Προκειμένου να εξακολουθήσει να διασφαλίζεται η διαθεσιμότητα συγκρίσιμων τιμών στην Κοινότητα, πρέπει να προσαρμοσθούν οι συντελεστές διόρθωσης που καθορίζονται στο παράρτημα του εν λόγω κανονισμού.
(4)
Επομένως, ο κανονισμός (ΕΟΚ) αριθ. 563/82 πρέπει να τροποποιηθεί ανάλογα.
(5)
Η επιτροπή διαχείρισης βοείου κρέατος δεν εξέδωσε γνώμη εντός της προθεσμίας που όρισε ο πρόεδρός της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΟΚ) αριθ. 563/82 αντικαθίσταται από το κείμενο του παραρτήματος του παρόντος κανονισμού.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 25 Ιουλίου 2008.

Labels: 2
17
6